《玉烛新》
清代·王允持

自扬州梦断。叹几遍东风，流年潜换。无端信马看花去，又被莺声屡唤。

玉壶贳酒，都不是、旧游庭院。凭栏久，一片冰心，笑谢杏梁双燕。

试听津鼓频催，早缆解春江，绿烟零乱。相看独有玲珑月，蓬底浊醪徐劝。

分香解佩，回首十年恩怨。重拈起、薄幸青楼，杜郎公案。

作者简介：王允持，字简在，无锡人。康熙二十四年进士，有《陶村词》一卷。